# Blanka milvo

### El Vikipedio

Besto > Vertebrulo > Birdoj > Falkoniformaj > Akcipitredoj >

La Blanka milvo (Elanus leucurus) estas elaneda milvo kiu troviĝas ĉirkaŭ Kalifornio, en kariba Meksikio kaj de tie suden tra tuta Sudameriko escepte la malvarmaj plej suda parto.

## [redaktu] Taksonomio

Tiu birdo antaŭe estis nomata kiel Nigraŝultra milvo, kiel subspecio de eŭropa kaj afrika specio Elanus caeruleus. Poste oni pensis, ke temas pri aparta specio laŭ nomo de Blanka milvo aŭ Blankavosta milvo kaj scienca nomo Elanus leucurus. Poste, Clark kaj Banks (1992) pruvis, ke la Blanka milvo diferencas disde la malnovmonda Nigraŝultra milvo laŭ grando, formo, plumaro kaj konduto kaj tiuj diferencoj sufiĉar por aparta klasigo. Tiele la specio rehavis devenan nomon Blanka milvo. Dume E. caeruleus estis renomata kiel Nigraflugila milvo, kaj la nomo Nigraŝultra milvo restis por la aŭstralia specio, Elanus axillaris, kiu estis antaŭe konsiderata subspecio de E. caeruleus kaj nun aparta specio.

## [redaktu] Disvastiĝo

La Blanka milvo preskaŭ ekstingiĝis dum la 30aj kaj 40aj jaroj en Kalifornio pro pafado kaj ovokolektado, sed nun estas ree komuna en tiu regiono. Tamen ne ankoraŭ regula. Ili povas esti viditaj en la Centra Valo, ĉirkaŭ Sankta Francisko, suda Teksaso, Malalta Kalifornio, okcidenta Meksikio kaj de tie suben. Ili vivas ĉe ebenaĵoj, tre malfermaj arbaroj, terkultura kamparo kaj proksime de urbaj zonoj.

## [redaktu] Aspekto

Ili estas longaj de 35 ĝis 41 cm kaj pezas ĉirkaŭ 300 g. Ties koloro estas simila al tiu de mevoj, sed formo kaj flugmaniero estas falka, kun angula vosto. Ili estas blankaj ĉekape, ĉevoste kaj sube kaj helgrizaj supre kaj havas nigrajn flugilpintojn kaj ŝultrojn; ties flugiloj estas longaj kaj pintaj . Ili havas nigran bekon, ruĝajn okulojn kaj flavajn krurojn.

## [redaktu] Kutimoj

Blankaj milvoj manĝas ĉefe ronĝulojn -kaj ankaŭ grandajn insektojn (saltuloj) kaj lacertetojn- kaj pro tio ili estas ofte viditaj superflugantaj kaj ŝvebantaj herbejojn kaj rubejojn. Ili flugas malrapide kaj malalte (8 ĝis 30 m). ili flugas sole aŭ popare, sed escepte breda sezono ili povas kuniĝi en aroj ĝis po cento.

## [redaktu] Reproduktado

Ili konstruas neston el branĉetoj kaj kovras ĝin per pli mola materialo -ekzemple herbo-, ĉiam en arboj aŭ izolitaj arbustoj. Ili bredas somere aŭ komence de vintro. La ino demetas 2 ĝis 6 blankajn ovojn kun brunaj makuletoj. La patrino kovas dum unu monato kaj la ĉirkaŭ 2 idoj -nutritaj de ambaŭ gepatroj- pretervivantaj ekflugas iome post alia monato.

## [redaktu] Referencoj

(en la angla)

- Clark, W. S., & Banks, R. C. (1992). The taxonomic status of the White-tailed Kite. Wilson Bulletin, 104, 571.
- Parkes, K. C. (1958). Specific relationships in the genus Elanus. Condor, 60, 139-140.

Elŝutita el "http://eo.wikipedia.org../../../b/l/a/Blanka_milvo.html"

Kategorio: Akcipitredoj

##### Views

- Artikolo
- Diskuto
- Aktuala versio

##### Serĉu